ส่วนที่ 1

2. ปัจจัยความเสี่ยง

1.  ความเสี่ยงจากสภาวะตลาดที่ตกต่ำ

  จากสภาวะเศรษฐกิจตกต่ำในช่วงที่ผ่านมาส่งผลให้ปริมาณความต้องการเหล็กในประเทศลดต่ำลง
  บริษัทได้ดำเนินการเร่งการส่งออกผลิตภัณฑ์เหล็กต่างๆ
  เพื่อทดแทนกับปริมาณความต้องการและราคาเหล็กที่ลดต่ำลง รวมทั้ง
  เน้นให้มีการพัฒนาผลิตภัณฑ์ที่มีคุณภาพสูงและมีมูลค่าเพิ่มขึ้นสำหรับตลาดเฉพาะกลุ่ม (niche
  markets) ซึ่งส่วนใหญ่เป็นตลาดที่แยกจากอุตสาหกรรมการก่อสร้างในประเทศ
  การผลิตผลิตภัณฑ์คุณภาพสูงดังกล่าว เช่น เหล็กลวดอุตสาหกรรม (CO2 wire) และเหล็กสปริง
  (Spring Steel) ซึ่งจะเป็นการผลิตจากเตาถลุงเหล็กขนาดเล็ก (MBF)
  หรือโดยการนำเข้าเหล็กแท่งคุณภาพสูงจากบริษัท ทาทาสตีล อินเดีย

2.  ความเสี่ยงจากโครงการเตาถลุงเหล็กขนาดเล็กจะใช้เวลามากขึ้นในการผลิตอย่างเต็มกำลัง

  จากการที่โครงการ MBF
  เป็นโรงงานเตาถลุงเหล็กขนาดเล็กแห่งแรกในภูมิภาคเอเซียตะวันออกเฉียงใต้
  จึงมีความเป็นไปได้ที่อาจจะเกิดความล่าช้าในการดำเนินงานโครงการ
  และส่งผลให้การผลิตอย่างเต็มกำลังต้องใช้เวลามากขึ้น ทั้งนี้
  บริษัทสามารถป้องกันความล่าช้าดังกล่าวโดยการกำหนดมาตรการที่รัดกุมในทุกด้าน (a network
  of measures) รวมถึงการติดตามอย่างใกล้ชิดโดยทีมงานผู้บริหาร
  มีระบบการทบทวนอย่างสม่ำเสมอ โดยได้รับการสนับสนุนในด้านต่าง ๆ จาก บริษัท ทาทาสตีล
  อินเดีย เช่น การจัดหาทรัพยากร ความรู้ความเชี่ยวชาญพร้อมด้วย กลยุทธ์ต่างๆ
  ในการปรับอัตราการผลิตให้เต็มกำลังหลังจากโครงการแล้วเสร็จ ทั้งนี้
  รวมทั้งการฝึกอบรมช่างเทคนิค และพนักงานปฏิบัติการ
  ทั้งจากประเทศจีนที่เป็นผู้สนับสนุนทางด้านเทคโนโลยี และผู้มีประสบการณ์ในโรงเตาถลุงเหล็ก
  (Blast Furnace) ของบริษัท ทาทาสตีลอินเดีย ทั้งนี้ เมื่อโรงงานสร้างแล้วเสร็จ
  จะจัดให้มีการทดสอบการเดินเครื่องจักรเปล่า
  เพื่อเป็นการป้องกันไม่ให้เกิดข้อผิดพลาดเมื่อดำเนินการผลิตจริง

3.  ความเสี่ยงจากการไม่สามารถจัดการลำเลียงวัตถุดิบสู่โรงงานได้อย่างต่อเนื่อง

  การที่เศษเหล็กในประเทศมีปริมาณไม่เพียงพอ
  เป็นผลให้ในบางครั้งบริษัทจำเป็นต้องพึ่งพาการนำเข้าเศษเหล็ก รวมทั้ง
  จากการที่ราคาเศษเหล็กมีความผันผวนไปในทางตรงกันข้ามกับแนวโน้มของราคาเหล็กเส้น
  เป็นผลให้ต้องสำรองเศษเหล็ก ในปริมาณที่สูง
  ความเสี่ยงดังกล่าวได้ถูกนำบริหารโดยระบบการบริหารจัดการสินค้าคงคลังอย่างมีประสิทธิภาพ
  (Lean Inventory Management)
  โดยกำหนดปริมาณการสำรองเศษเหล็กให้สอดคล้องกับปริมาณขาย และจากการผลิตด้วย MBF
  จะช่วยให้ได้ปริมาณน้ำเหล็ก (hot metal) ที่สม่ำเสมออันจะช่วยลดการนำเข้าเศษเหล็กได้
  การผลิตด้วย MBF โดยใช้แร่เหล็กและถ่านโค้ก
  ซึ่งผ่านการจัดหาโดยใช้กลยุทธ์ที่สอดคล้องกับนโยบายของกลุ่มทาทาในเรื่องการจัดหาทรัพยากร
  ดังนั้น
  บริษัทสามารถป้องกันผลกระทบจากความผันผวนด้านราคาที่ไม่สามารถคาดการณ์ได้รวมทั้งผลกระทบต่อผลการดำเนินงานของบริษัท

4.  ความเสี่ยงจากการแข่งขันในตลาด

  สำหรับสินค้าเหล็กลวด
  บริษัทประสบปัญหากับปริมาณของสินค้าในท้องตลาดที่สูงขึ้นอย่างคาดการณ์ไม่ได้
  สืบเนื่องจากการทุ่มสินค้าในตลาดของผลิตภัณฑ์เหล็กลวดคาร์บอนต่ำนำเข้าจากประเทศจีน
  ส่งผลต่อปริมาณความต้องการเหล็กลวดในประเทศของบริษัท
  เป็นผลให้รูปแบบการผลิตและปริมาณการผลิตเหล็กลวดของบริษัทต้องปรับเปลี่ยนไปอย่างฉับพลัน
  ทั้งนี้ บริษัทได้จัดให้มีโครงการต่างๆ ในการกระชับความสัมพันธ์กับลูกค้า
  รวมถึงการเป็นผู้นำในการผลิตด้วยต้นทุนต่ำ และการิเริ่มสร้างความสัมพันธ์ฉันท์มิตรระหว่างคู่ค้า
  (Customer friendly Supply Chain initiatives)
  เพื่อรับมือกับผลจากการนำเข้าและการแข่งขันภายในประเทศที่เพิ่มขึ้น

  ในส่วนของสินค้าเหล็กเส้นก่อสร้าง ซึ่งตลาดเป็นไปอย่างขาดระเบียบแบบแผน
  รวมถึงผู้ผลิตเหล็กรีดซ้ำ (re-roller) ที่ไม่มีเตาหลอม
  เป็นผลให้เกิดอุปสรรคต่อทั้งเสถียรภาพของราคาและปริมาณสินค้าในตลาดมาตลอด
  ความเสี่ยงดังกล่าวจะถูกควบคุมด้วยการเข้าไปบริหารเครือข่ายช่องทางการจัดจำหน่ายที่เข้มแข็ง
  และการทำ RVM (Retail Value Management) การสร้าง brand ให้เป็นที่รู้จัก
  และการเพิ่มส่วนแบ่งการตลาด

5.  ความเสี่ยงจากการใช้เครื่องหมายการค้าใหม่

  บริษัทอยู่ในระหว่างการพิจารณาเพื่อนำเสนอผลิตภัณฑ์เดิมภายใต้เครื่องหมายการค้าใหม่สู่ตลาด
  เพื่อเป็นการลดความเสี่ยงที่อาจเกิดขึ้นหลายประการ
  บริษัทได้ว่าจ้างผู้เชี่ยวชาญภายนอกเพื่อทำการสำรวจตลาด
  การนำเสนอกลยุทธ์ในการออกเครื่องหมายการค้าใหม่สู่ตลาด ช่องทางการสื่อสาร
  การวางตำแหน่งในตลาดของผลิตภัณฑ์ และความจำเป็นอื่นๆ
  เพื่อกำหนดแผนที่มีความครบถ้วนสมบูรณ์

6.  ความเสี่ยงที่เกี่ยวกับความปลอดภัย สุขอนามัย และสิ่งแวดล้อม

  เนื่องด้วยบริษัทมีนโยบายส่งเสริมและสนับสนุนกิจกรรมต่างๆที่แสดงถึงความรับผิดชอบต่อสังคมและสิ่งแวดล้อม
  ดังนั้น บริษัทจึงกำหนดให้ความปลอดภัยและสิ่งแวดล้อม เป็นเรื่องที่บริษัทให้ความสำคัญอย่างมาก
  เพื่อเป็นการลดความเสี่ยงในเรื่องดังกล่าว บริษัทได้นำระบบคุณภาพต่างๆเข้ามาปฏิบัติใช้ เช่น
  ระบบมาตรฐานสากลของระบบการบริหารงานสิ่งแวดล้อม (ISO-14000)
  ระบบการดูแลและจัดสภาพการทำงานที่มีความปลอดภัยถูกสุขลักษณะอนามัยให้แก่พนักงาน (OHSAS
  18000) และการนำหลักการการบำรุงรักษาทวีผลแบบทุกคนมีส่วนร่วม (Total Productive
  Maintenance) เข้ามาใช้ เพื่อควบคุมและรักษาระดับมลภาวะอีกด้วย นอกจากนี้
  บริษัทได้กำหนดแผนแนวทางการดำเนินงาน
  ในการควบคุมปริมาณก๊าซคาร์บอนไดออกไซด์ที่ปล่อยสู่บรรยากาศ (CO2 emissions)
  และมีมาตรการในการควบคุมและรักษาระดับมลภาวะอีกด้วย

7.  ความเสี่ยงที่เกิดจากภัยพิบัติ และการไม่สามารถดำเนินธุรกิจต่อไปได้

  ความเสี่ยงที่เป็นสาเหตุให้เกิดการหยุดชะงักของการดำเนินกิจการในหน่วยงานต่างๆ
  ได้ถูกกำหนด และมีแผนรองรับที่เหมาะสมเพื่อเป็นเครื่องมือในรองรับกับเหตุการณ์ดังกล่าว เช่น
  แผนฉุกเฉินรองรับการดำเนินงานทางด้านสารสนเทศ (IT) รวมทั้ง การตั้งศูนย์ข้อมูลสำรอง
  (secondary Data Center) ในด้านทรัพยากรบุคคล
  บริษัทมีแผนในการสำรองบุคคลที่มีความเหมาะสมในแต่ละตำแหน่งสำคัญๆ
  รวมถึงแผนการลำเลียงขนส่งวัตถุดิบ
  ซึ่งได้มีการกำหนดขบวนการลำเลียงวัตถุดิบสำรองเพิ่มเติมทางน้ำ ในกรณีที่เกิดเหตุฉุกเฉิน

8.  ความเสี่ยงจากความผันผวนทางด้านอัตราแลกเปลี่ยนเงินตราต่างประเทศ

  ความเสี่ยงทางด้านอัตราแลกเปลี่ยนเงินตราต่างประเทศ
  เกิดจากความต้องการนำเข้าวัตถุดิบที่มากเกินกว่ารายรับที่เกิดจากการส่งออก
  ความเสี่ยงดังกล่าวได้ถูกกำหนดไว้ในนโยบายการบริหารเงินของบริษัท ซึ่งจะมีการตรวจสอบ
  ติดตามและควบคุมดูแลวงเงินอัตราแลกเปลี่ยนเงินตราต่างประเทศอย่างต่อเนื่องและสม่ำเสมอ